cyanic-selkie/wikianc huggingface dataset:
மின்னூல் வர்த்தகம்
கணினிகளின் பயன்பாடு பரவலாகி விட்டபின் புத்தகங்கள் மின்வடிவில் வரத்தொடங்கின. முதலில் காகிதப் புத்தகங்கள் கணினியில் படிப்பதற்காக ஒளிபடுத்தப்பட்டு (scan) ஆவணக் கோப்புகளாகத் தயார் செய்யப்பட்டன. பின்னர் மின் புத்தகங்களை படிப்பதற்காக கருவிகள் பல கண்டுபிடிக்கப்பட்டதால் பல கோப்பமைப்புகளில் மின்னூல்கள் இப்போது விற்கப்படுகின்றன.
வரலாறு
காகிதப் புத்தகங்களை எண்முறைப் படுத்த தொடங்கப்பட்ட முதல் திட்டம் குடன்பர்க திட்டமாகும். 1971 இல் மேஜைக் கணினிகளில் புத்தகங்களைப் படிப்பதற்காக இது தொடங்கப் பட்டது. 1990 இல், இணையம் விரிவுபடத் தொடங்கிய போது, மின்புத்தகங்கள் குறுந்தகடுகளில் விற்கப்பட ஆரம்பித்தன. 1993 ஆம் ஆண்டு மின் புத்தகங்களைப் படிப்பதெற்கென தனி மென்பொருள் வெளியிடப்பட்டது. அவ்வாண்டு வெளியான On Murder Considered as one of the Fine Arts என்ற புத்தகமே முதல் மின்புத்தகமாகக் கருதப்படுகிறது. அவ்வாண்டே இணையத்தின் மூலம் மின் புத்தகங்களின் விற்பனை தொடங்கியது. 1998 இல் ஐஎஸ்பின் (சர்வதேச புத்தகக் குறியீட்டு எண்) முதன் முதலில் ஒரு மின் புத்தகத்துக்கு வழங்கப்பட்டது.
1998 ஆம் ஆண்டு மின் புத்தகங்களைப் படிப்பதெற்கென ராக்கெட் ஈபுக் மற்றும் சாஃட்புக் என்ற கருவிகள் சந்தையிடப்பட்டன. 1998-99 இல் மின்புத்தகம் விற்கும் வலைத்தளங்கள் தொடங்கப்பட்டன. அறிவியல் புனைவு கதைகளை வெளியிடும் பீன் பதிப்பகம், ஒர் சோதனை முயற்சியாக, தனது புத்தகங்கள் சிலவற்றை மின் புத்தகங்களாக்கி இணையத்தில் இலவசமாக வெளியிட்டது. 2000 இல் காப்புரிமைத் தளைகள் ஏதுமின்றி வெப்ஸ்கிருப்ஷன் நிறுவனம் மின்புத்தகங்களைத் விற்கத் தொடங்கியது. 2005 இல் மோபிபாக்கெட் மின் புத்தக நிறுவனத்தை வாங்கியதன் மூலம், உலகின் மிகப் பெரிய புத்தக விற்பனையாளரான அமேசான், மின் புத்தகச் சந்தைக்குள் நுழைந்தது. இருபத்தியோராம் நூற்றாண்டின் முதல் பத்தாண்டில், சோனி ரீடர், இலியட், ஐரீட் போன்ற பல மின்புத்தக படிப்புக் கருவிகள் வெளியாகின. 2009 ஆம் ஆண்டு அமேசானின் கிண்டில் கருவி வெளியாகி மின்புத்தக விற்பனை சூடு பிடித்தது. 2010 ஆம் ஆண்டு ஆப்பிள் நிறுவனத்தின் பலகைக் கணினி ஐ-பேடு வெளியான பின், மின் புத்தக வர்த்தகத்தில் பெரும் போட்டி நிலவுகிறது. கூகுள் நிறுவனமும் தற்போது மின் புத்தக வர்த்தகத்தில் ஈடுபடப் போவதாக அறிவித்துள்ளது.
காப்புரிமைப் பிரச்சனைகள்
மின் புத்தக வர்த்தகத்தில் பெரும் பிரச்சனையாக விளங்குவது காப்புரிமை மீறல். காகிதப் புத்தகங்களை அவ்வளவு எளிதில் பிரதி எடுத்து எவராலும் விற்க முடியாது. ஆனால் இணையத்தில் மின் புத்தகங்களை வாங்கும் ஒருவர் எளிதாக அதனை பிறருக்கு இலவசமாக தந்து விட முடியும். இசை வர்த்தகத்தில் நடைபெறும் அறிவுசார் திருட்டைப் போன்றே மின் புத்தகக் கோப்புகள் எளிதில் பயனர்களால் பகிர்ந்துக் கொள்ளப் படுகின்றன. எனவே விற்கப்படும் மின் புத்தகங்கள் எண்முறைக் காப்புரிமை மேலாண்மை மென்பொருட்கள் (Digital Rights Management software) மூலம், வாங்குபவர் மட்டும் படிக்கும் வண்ணம் முடக்கப் படுகின்றன. இத்தீர்வு அனைவருக்கும் ஏற்புடையதாக இருப்பதில்லை. காகிதப் புத்தகங்களை வாங்குபவருக்கு அதனை மறுவிற்பனை செய்யும் உரிமை உள்ளது (en:First-sale doctrine), அதே போல இரவல் தரும் உரிமையும் உள்ளது. ஆனால் எண்முறைக் காப்புரிமை கொண்ட மின்புத்தகங்களை விற்கவும் முடியாது, இரவல் தரவும் முடியாது. எனவே மின் புத்தகங்கள் “விற்கப்” படுவதில்லை மாறாக நிரந்தர குத்தகைக்கே விடப்படுவதாக குற்றச்சாட்டுகள் எழுந்துள்ளன. விற்பனையாளர் எந்நேரமும் மின் புத்தகத்தை வாடிக்கையாளரின் கருவியிலிருந்து (படிப்பான் அல்லது கணினி) அழித்து விட முடியும்.
மேலும் காப்புரிமைக்காக, மின் புத்தகங்களை வெளியிடும் நிறுவனங்கள் அவர்கள் காப்புரிமை பெற்றிருக்கும் கோப்பமைப்புகளில், அவர்கள் விற்பனை செய்யும் கருவிகளில் மட்டுமே படிக்கக்கூடிய மின் புத்தகங்களை வெளியிடுகின்றன. இதனால் வாடிக்கையாளருக்கு வாங்கிய மின் புத்தகத்தை சுதந்திரமாக வேறு கணினிகளிலோ, கருவிகளிலோ படிக்க முடிவதில்லை. அச்சில் இல்லாத ஆனால் காப்புரிமை காலாவதியாகாத அல்லது எழுத்தாளர் அறியப்படாத புத்தகங்களை யார் விற்பது என்ற கேள்விக்கும் தெளிவான விடை இதுவரை கிடைக்கவில்லை.
விலை நிர்ணயம்
காகிதப் புத்தகங்கள் பொதுவாக ஹார்ட்பேக் (தடித்த அட்டை) எனப்படும் உயர்தரப் பதிப்புகளில் முதலில் வெளியாகுகின்றன. அவற்றின் விலை பதினைந்து முதல் முப்பது அமெரிக்க டாலர்கள் வரை நிர்ணயிக்கப் படுகிறது. சில ஆண்டுகள் கழித்து ஆறு முதல் பன்னிரெண்டு டாலர் விலையுள்ள மலிவு விலைப் பதிப்புகள் வெளியாகுகின்றன. இவ்விரண்டு பதிப்பு வகைகளுக்கும் இடையே உள்ள விலை வித்தியாசத்தின் காரணங்கள் தயாரிப்பு செலவுகள் மற்றும் வாடிக்கையாளர்களின் கிராக்கி. ஆனால், மின் புத்தகங்களுக்கு அச்சு மற்றும் போக்குவரத்து செலவுகள் கிடையாது. எனவே அவற்றின் விலை உயர்தரப் பதிப்புகளை விட குறைவாக இருக்க வேண்டுமென அமேசான் போன்ற புத்தக விற்பனையாளர்கள் கருதுகிறார்கள். ஆனால் உலகின் முன்னணி பதிப்பாளர்கள் இதனை ஒப்புக் கொள்வதில்லை. வெளியாகும் காலமும், கிராக்கியும் மட்டுமே புத்தகத்தின் விலையை நிர்ணயம் செய்கின்றன என்பது அவர்களது கருத்து. எனவே மின் புத்தகங்களின் விலை உயர்தரப் பதிப்புகளின் விலையை ஒத்தே இருக்கிறது.
போட்டி
தற்போது உலகில் மின் புத்தக விற்பனையில் முன்னணியில் உள்ள நிறுவனம் அமேசான். அமேசானின் கிண்டில் என்ற மின்புத்தகப் படிப்பான், உலகில் மிகவும் அதிகம் விற்பனையாகியுள்ள படிப்பானாகும். கிண்டிலுக்கு போட்டியாக சோனி நிறுவனத்தின் ஈ-ரீடர், பார்ன்ஸ் அன் நோபிள் நிறுவனத்தின் நூக், ஆப்பிள் நிறுவனத்தின் ஐபேடு பலகைக் கணினி ஆகியவை உள்ளன. இவற்றுள், அமேசான், சோனி, பார்ன்ஸ் அன் நோபிள் ஆகியவை மின் புத்தகங்கள், கருவிகள் இரண்டையும் விற்கின்றன. ஆனால் ஆப்பிள் கருவியை மட்டும் விற்கின்றது; புத்தகம் விற்பதில்லை. மே 2010 இல் கூகுள் நிறுவனம் அனைத்து கருவிகளில் படிக்கக் கூடிய மின் புத்தகங்களை விற்கப் போவதாக அறிவித்துள்ளது.
மேற்கோள்கள்
பகுப்பு:மின் வணிகம்
பிழைப்பியம்
பிழைப்பியம் என்பது ஒரு பெரிய இடையூறு அல்லது அழிவுக்குப் பின்பு தப்பி வாழ தேவையான திறன்கள், அறிவுகள், பொருட்கள் பற்றிய இயல் ஆகும். ஐக்கிய அமெரிக்காவில் இது ஒரு சமூக இயக்கமாக வளர்ந்து வருகிறது.
ஆபத்துக்கு மருந்து, உணவுகளை சேமித்து வைப்பது, பெரும் வெடிப்புக்களை தாங்கக்கூடிய பதுங்குகுழிகளை அமைப்பது, தற்பாதுகாப்புப் பயிற்சி பெறுவது, அவசர மருத்துவ பயிற்சிகளைப் பெறுவது, தற்சார்பு, பேண்தகு வாழ்வியல் முறைகளை பரிசோதிப்பது என எனப்பல தரப்பட்ட கூறிகள் தப்பி வாழ்வியலில் உள்ளன.
அடுத்த பதினொன்று
அடுத்த பதினொன்று (சுருக்கமாக N-11) 21ஆவது நூற்றாண்டில் பிரிக் நாடுகளுடன் உலகின் பெரிய பொருளாதாரங்களுடன் இணையக்கூடிய மிக உயர்ந்த வாய்ப்புள்ள நாடுகளாக கோல்ட்மேன் சாக்ஸ் முதலீட்டு வங்கியியல் மற்றும் பொருளியலாளர் ஜிம் ஓநீல் அடையாளம் கண்ட பதினொரு நாடுகளாகும். இவையாவன: வங்காளதேசம், எகிப்து, இந்தோனேசியா, ஈரான், மெக்சிக்கோ, நைஜீரியா, பாக்கித்தான், பிலிப்பீன்சு, துருக்கி, தென் கொரியா மற்றும் வியட்நாம். திசம்பர் 12, 2005 அன்று முதலீடு வாய்ப்பு மற்றும் வருங்கால வளர்ச்சியைக் கருத்தில் கொண்டு இந்த நாடுகளை, வங்கி அடையாளம் கண்டது. 2011க்குப் பின்னர் இந்தப் பதினொரு நாடுகளில் மிகவும் முதன்மையான நாடுகளான மெக்சிக்கோ, இந்தோனேசியா, தென் கொரியா மற்றும் துருக்கியின் உற்பத்தி அடுத்தப் பதினொன்றின் மொத்த தேசிய உற்பத்தியில் 73 விழுக்காடாக  இருந்தது.
பிழைப்பியம்
நிகழக்கூடிய இடையூறுகள்
பகுப்பு:தானே செய்தல்
அடுத்த பதினொன்று
பருப்பொருளியல் நிலைத்தன்மை, அரசியல் முதிர்ச்சி, முதலீடு, வணிகக் கொள்கைகளில் பொருளியல் திறந்த தன்மை, கல்வியின் தரம் ஆகிய அளவைகளைக் கொண்டு  கோல்ட்மேன் சாக்ஸ் இந்த நாடுகளை அடையாளம் கண்டது. 2003இல் இதே வங்கி பிரேசில், உருசியா, இந்தியா, மற்றும் சீனாவை வளர்ந்து வரும் நான்கு "பிரிக்" நாடுகளாக வெளியிட்டது; இதன் தொடர்ச்சியாகவே N-11 ஆய்வுத்தாளை வெளியிட்டது.
மேலும் அறிய
பகுப்பு:உலகப் பொருளாதார முறைமை பகுப்பு:பொருளியல் வரலாறு
பதநையா
பதநையா என்பது குடிதொம்பரா இனமக்கள்‌ பேசுகின்ற மொழியாகும். இம் மொழிக்கு  எழுத்துவடிவம் இல்லை. இம்மொழி பேச்சுவழக்கில் மட்டுமே உள்ளது.
குடிதொம்பரா இனமக்களில் பதநையா மொழி பேசுகிறவர்களை பதநையா மக்கள் என பிரிவாக இனம் காணுகிறார்கள். இம்மொழி கரடுமுரடான ஒலி அழுத்தங்களோடு உள்ளதாகவும், அவர்கள் உரையாடுவதை கேட்கும் போது நரிக்குறவர் சமூக மக்களின் மொழியோடு ஒத்துள்ளதாகவும் அறிஞர்கள் கூறுகின்றனர்.
ஆதாரங்கள்
பகுப்பு:மொழிகள் பகுப்பு:தமிழ்நாடு
காட்மியம் ஐதரைடு
காட்மியம் ஐதரைடு (Cadmium hydride) என்பது (CdH2)n என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். வேதியியல் முறைப்படி இச்சேர்மத்தை காட்மியம் டையைதரைடு என்று அழைக்கிறார்கள். இச்சேர்மத்தின் மூலக்கூற்று வாய்ப்பாடானது CdH2])n அல்லது CdH2 என்றும் எழுதப்படுகிறது. வெண்மை நிறத்தூளாக திண்மநிலையில் காணப்படும் இச்சேர்மம் நீரில் கரையாது. வெப்பநிலையியலில் இச்சேர்மம் நிலைத்தன்மையற்று காணப்படுகிறது.
பெயரிடல்
முறையான வேதிமுறைப் பெயரான காட்மியம் டையைதரைடு ஐயுபிஏசி முறையில் இதன் உட்கூறுகளின் அடிப்படையில் உருவாக்கப்பட்டுள்ளது. தொடர்புடைய மூலக்கூற்று சேர்மங்களான டையைட்ரிடோகாட்மியம் மற்றும் அதன் சில்படிமங்களை குறிப்பிட்டுச் சொல்லவும் காட்மியம் டையைதரைடு என்ற பெயர் பயன்படுத்தப்படுகிறது. இரண்டு சேர்மங்களுக்கும் இடையிலான வேறுபாடுகளை உணர்ந்து இபெயரை கவனமுடன் பயன்படுத்த வேண்டும். CdH என்ற மூலக்கூற்று வாய்ப்பாடு கொண்ட சேர்மத்தைக் குறிப்பிடவும் காட்மியம் ஐதரைடு உட்கூறு அடிப்படையில் உருவாக்கப்பட்ட ஐயுபிஏசி பெயர் பயன்படுத்தப்படுகிறது.
மன சக்தி (சிற்றிதழ்)
மனசக்தி இந்தியா, ஈரோடிலிருந்து 1949ம் ஆண்டில் மாதாந்தம் வெளிவந்த ஒரு மாத இதழாகும். இதுவொரு தமிழ் முஸ்லிம் ஒருவரால் நடத்தப்பட்ட இதழாகும்.
காட்மியம் ஐதரைடு
வரலாறு
1950 ஆம் ஆண்டில் கிளென் டி.பார்பராசு தலைமையிலான ஆய்வுக்குழு முதன்முதலாக தொகுப்பு முறையில் காட்மியம் ஐதரைடை தயாரித்தது.
மன சக்தி (சிற்றிதழ்)
உள்ளடக்கம்
இவ்விதழில் தமிழ் இலக்கிய ஆக்கங்கள் இடம்பெற்றிருந்தன. இதில் இசுலாமிய எழுத்தாளர்களின் படைப்புகளும் இடம் வழங்கப்பட்டிருந்தது. சிறுகதைகள், கவிதைகள், கட்டுரைகள், ஆய்வுக் கட்டுரைகள், கேள்வி பதில் போன்ற பல்துறை அம்சங்களையும் இது தன்னகத்தே கொண்டிருந்தது.
காட்மியம் ஐதரைடு
வேதிப்பண்புகள்
அகச்சிவப்பு நிறமாலையின் அடிப்படையில் திண்ம நிலை காட்மியம் ஐதரைடில் ஐதரசன் – பால பிணைப்புகள் கொண்டிருப்பதாக நம்பப்படுகிறது. மற்ற கீழ்நிலை உலோக ஐதரைடுகள் இதே முறையில் பலபடிகளாகின்றன. -20° செல்சியசு வெப்பநிலைக்கு கீழாக குளிர்விக்கப்பட்டால் காட்மியம் ஐதரைடு விரைவாக சிதைவடைந்து காட்மியமாகவும் ஐதரசனாகவும் மாறுகிறது:
மன சக்தி (சிற்றிதழ்)
உள்ளடக்கம்
பகுப்பு:இசுலாமிய தமிழ் இதழ்கள் பகுப்பு:இந்தியத் தமிழ் இதழ்கள்
காட்மியம் ஐதரைடு
வேதிப்பண்புகள்
டையைதரிடோகாட்மியம் போன்ற ஐதரிடோகாட்மியங்களிலுள்ள இரண்டு ஒருங்கிணைவு ஐதரிடோகாட்மியம் குழுக்கள் (-CdH) ஒரு எலக்ட்ரான் இணையை வழங்கும் ஈனியை ஒடுக்கம் மூலம் மூலக்கூறாக மாற்றுகின்றன.
எலக்ட்ரான் இணையைப் வழங்கும் ஈனியை பெற்றுக் கொள்ளும் பண்பினால் டையைதரிடோகாட்மியம் ஒரு இலூயிக் அமிலமாக கருதப்படுகிறது. டெட்ராயைதரிடோகாட்மேட்டு (2−) எதிர்மின் அயனி (CdH2−4) போல ஈனிகளிலிருந்து டையைதரிடோகாட்மியம் இரண்டு எலக்ட்ரான் இணைகளை பெற்றுக் கொள்ள இயலும்
சீசியம் ஐதரைடும் காட்மியம் உலோகத்தூளும் வினைபுரிவதால் தயாரிக்கப்படும் Cs3CdH5 சேர்மத்தில் சீசியம் நேர்மின் அயனிகளுடன் CdH42− அயனிகளும் ஐதரைடு H− அயனிகளும் காணப்படுகின்றன. நான்முக எதிர்மின் அயனி CdH2 ஒருங்கினைவுச் சேர்மத்திற்கு உதாரணமாகும். CdH42− அயனியில் Cd-H பிணைப்பின் சராசரி பிணைப்பு நீளம் 182 பைக்கோமீட்டர்களாகும். வாயுநிலை டையைதரிடோகாட்மியத்தில் மூலக்கூறுகள் வாண்டர் வால்சு விசையால் இணைந்து மும்மைகளாக உருவாகின்றன. இருமையுடைய பிரிகை என்தால்பி 8.8 கிலோயூல்மோல்−1 என மதிப்பிடப்படுகிறது.
டையைதரிடோகாட்மியம்
டையைதரிடோகாட்மியம் என்பது ஓருறுப்பாலான மூலக்கூற்று வடிவமாகும். இதன் வேதி வாய்ப்பாடு CdH2 ஆகும். [CdH2 என்ற முறையிலும் இது குறிப்பிடப்படுவதுண்டு. நிறமற்ற வாயுவான இது கிளர்வுற்ற காட்மியம் அணுக்கள் ஐயைதரசனுடன் வாயுநிலை வினையால் உருவாக்கப்படுகிறது. அகச்சிவப்பு உமிழ்வு நிறமாலையால் இதன் கட்டமைப்பு உறுதி செய்யப்படுகிறது. நேரியல் மூலக்கூறான இது 168.3 பைக்கோமீட்டர் பிணைப்பு நீளம் கொண்டுள்ளது.
மேற்கோள்கள்
பகுப்பு:காட்மியம் சேர்மங்கள் பகுப்பு:உலோக ஐதரைடுகள்
தாமசு எசு. அனந்தராமன்
'''தாமசு எசு. அனந்தராமன்' (Thomas Anantharaman'') கணினி புள்ளிவிவர நிபுணர் ஆவார். இவர் என்பி- முழுமையான சிக்கல்களுக்கான பேய்சியன் அனுமான அணுகுமுறைகளில் நிபுணத்துவம் பெற்றவர். 1985 முதல் 1990 வரை கார்னிகி மெல்லன் பல்கலைக்கழக பெங்-ஹிசியுங் ஹுசு உடன் இணைந்து சதுரங்கம் விளையாடும் கணினிகளில் சிப் சோதனை மற்றும் ஆழ்ந்த சிந்தனை ஆகியவற்றில் மேற்கொண்ட ஆய்விற்காக மிகவும் பிரபலமானவர். இந்த ஆய்வுகளினால் இவருக்கு 1990ஆம் ஆண்டு முனைவர் பட்டம் வழங்கப்பட்டது. இவரது முனைவர் பட்ட ஆய்வின் தலைப்பு, "கணினி சதுரங்கத்தில் தேர்ந்தெடுக்கப்பட்ட குறைந்தபட்ச-அதிகபட்ச தேடலின் புள்ளிவிவர ஆய்வு" என்பதாகும். இந்த ஆய்வானது 1997ஆம் ஆண்டில் உலக வாகையரான காரி காஸ்பரோவினை ஐபிஎம் சதுரங்க கணினியில் (ஆழ்ந்த நீலம்) தோற்கடிக்க அடிப்படையாக அமைந்தது.
1985ஆம் ஆண்டில், கார்னகி மெலன் பல்கலைக்கழக பட்டதாரி மாணவர்கள் பெங்-ஹிசியுங் ஹுசு, அனந்தராமன், முர்ரே காம்ப்பெல் மற்றும் ஆண்ட்ரியாஸ் நோவாட்ஸிக் ஆகியோர் சிப் டெஸ்ட் என்று அழைக்கப்படும் சதுரங்கம் விளையாடும் இயந்திரத்தை ஒன்றாக இணைக்க இவர்கள் கண்டுபிடித்த உதிரி சில்லுகளைப் பயன்படுத்தினர். 1987-ல், தேடல் உத்திகளைப் பற்றிய சில புதுமையான யோசனைகளை ஒருங்கிணைக்கும் இயந்திரம், கணினி சதுரங்க வாகையராக மாறியது. ஆழ் சிந்தனை (டீப் தாட்), இரண்டு சிறப்பு-நோக்க சில்லுகளைப் பயன்படுத்துகிறது, மேலும் சுமார் 200 இணை சிப்புகள், இணையாக பணியாற்றி, சதுரங்ககிராண்ட்மாஸ்டர்-நிலையினை அடைந்தது.
இந்த பணியினைத் தொடர்ந்து, அனந்தராமன் உயிர்புள்ளியியல் துறையில் தனது கவனத்தைச் செலுத்தினார். ஒற்றை மூலக்கூறு ஒளி படமிடல் தொழில்நுட்பங்களின் பகுப்பாய்விற்கு பேய்சியன் முறைகளைப் பயன்படுத்துவதை மையப்படுத்தினார். தற்போது இவர் விஸ்கான்சின், மேடிசன் ஓப்ஜென் ஒருங்கிணைப்பு நிறுவனத்தில் மூத்த உயிரிதகவல்நுட்பவியல் மென்பொருள் பொறியாளராக பணியாற்றி வருகிறார்.
வெளி இணைப்புகள்
பகுப்பு:அமெரிக்க இந்தியர்கள் பகுப்பு:வாழும் நபர்கள் பகுப்பு:அமெரிக்கத் தமிழர் பகுப்பு:தமிழ் அறிவியலாளர்கள் பகுப்பு:அமெரிக்கக் கணினி அறிவியலாளர்கள்
அட்லாண்டிக் நகரம்
அட்லாண்டிக் நகரம் (Atlantic City) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் அட்லாண்டிக் கவுன்டியில் அமைந்துள்ள ஒரு நகரமாகும்.
பரப்பளவு
2010இன் மதிப்பீட்டின் அடிப்படையில் இந்நகரம் 17.04 சதுர கிலோ மீற்றர் பரப்பளவைக் கொண்டுள்ளது. இதில் 6.29 சதுர கிலோ மீற்றர் பிரதேசம் நீரினால் சூழப்பட்டுள்ளது. மிகுதி 10.75 சதுர கிலோ மீற்றர் பிரதேசம் நிலத்தினாலும் சூழப்பட்டுள்ளது.
மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 39,558 ஆகும். அட்லாண்டிக் நகரத்தின் மக்கள் தொகை அடர்த்தி ஒரு கிலோ மீற்றருக்கு 3680.8 குடிமக்கள் ஆகும்.
மேற்கோள்கள்
பகுப்பு:அட்லாண்டிக் மாவட்ட நகரங்கள்
புருலியா
புருலியா (Purulia) இந்தியாவின் மேற்கு வங்காளம் மாநிலத்தில் உள்ள புருலியா மாவட்டத்தின் நிர்வாகத் தலைமையிட நகரமும், நகராட்சியும் ஆகும். இது கொல்கத்தாவிற்கு வடமேற்கே 312.கிலோ மீட்டர் தொலைவில் உள்ளது.
மக்கள் தொகை பரம்பல்
2011-ஆம் ஆண்டின் மக்கள் தொகை கணக்கெடுப்பின் படி, 22 வார்டுகளும், 23,754 வீடுகளும் கொண்ட புருலியா நகரத்தின் மொத்த மக்கள்தொகை 1,21,067 ஆகும். அதில் 62,351 ஆண்கள் மற்றும் பெண்கள் 58,716 உள்ளனர். ஆறு வயதிற்குட்பட்ட குழந்தைகள் 12653 (10.45%) ஆகவுள்ளனர். பாலின விகிதம் 1000 ஆண்களுக்கு, 942 பெண்கள் வீதம் உள்ளனர். சராசரி எழுத்தறிவு 82.09% ஆகவுள்ளது. மக்கள்தொகையில் இந்துக்கள் 82.66%, முஸ்லீம்கள் 13.57%, கிறித்தவர்கள் மற்றும் பிறர் 2.22% ஆகவுள்ளனர்.
இருப்புப் பாதை
புருலியா தொடருந்து நிலையத்திலிருந்து கொல்கத்தா, கரக்பூர், ஆசன்சோல், சாப்ரா, போர்பந்தர், தாம்பரம், டாடா நகர், திப்ருகார், கவுகாத்தி, பாட்னா, பொக்காரா ஸ்டீல் சிட்டி, ராஞ்சி, புரி, புவனேசுவரம் நகரங்களுக்கு தொடருந்துகள் செல்கிறது.
வாய்த்தொண்டை விழுங்கற்கடுமை
வாய்த்தொண்டை விழுங்கற்கடுமை (Oropharyngeal dysphagia) என்பது இரு பிரதான விழுங்கற்கடுமை நோய் உணர்குறிகளில் ஒன்றாகும், இது வாய்ப்பகுதியில், தொண்டைப்பகுதியில் ஏற்படும் குறைபாடுகளால் ஏற்படுகின்றது; தசைகள், நரம்புகள் குறைபாடு அல்லது வாய்க்குழி, தொண்டை போன்றவற்றில் உள்ள ஏனைய அமைப்புகளின் செயல் இழக்கப்படுவதாலோ அல்லது குன்றிப்போவதாலோ மேலும் மேற்கள இறுக்கிக் குறைபாட்டாலோ வாய்த்தொண்டை விழுங்கற்கடுமை ஏற்படுகின்றது.
சீன வரலாறு
சீனா ஆசியா கண்டத்தின் கிழக்கில் அமைந்துள்ளது. இதன் தலைநகர் பெய்ஜிங் ஆகும். சீன வரலாறு, சீனாவின் கலாச்சாரம், ,அறநெறி, ஆட்சி ஆகியவற்றைப் பிரதிபலிக்கிறது. 5000 ஆண்டுகளுக்கு மேலான பழைமையான வரலாறு கொண்ட சீனா சிறப்பான பண்பாடு மற்றும் நாகரிகம் கொண்டதாகும்.
சீன நாகரிகமனது கற்காலம் தொடங்கி மஞ்சள் ஆறு, யாங்சி பள்ளத்தாக்கைச் சார்ந்த பல்வேறு பிராந்திய மையங்களில் உருவாகியிருந்தாலும், 'மஞ்சள் ஆறு' சீன நாகரிகத்தின் தொட்டில் எனக் கூறப்படுகிறது. பல ஆயிரக்கணக்கான ஆண்டுகள் தொடர்ச்சியான வரலாறு கொண்ட சீன நாகரிகம், உலகின் மிக பழமையான நாகரிகங்களில் ஒன்றாகும். சீனாவில் பழமையான குடியுரிமை மற்றும் பழமையான முதல் வம்சம் சியா வம்சம் ஆகும். சீன நாகரிகத்தின் ஒற்றுமை மற்றும் வளர்ச்சிக்கு பல சீனத்தவர் பெரும் பங்களிப்புக்களை ஆற்றியுள்ளனர். அவர்களுள் சின் மரபு, ஆன் மரபு, டாங் மரபு, வெய் சின் தெற்கு வடக்கு வம்சங்கள், சொன் மரபு, யுவான் மரபு, மின் மரபு ஆகியன சீன வரலாற்றில் குறிப்பிடத்தக்க மாற்றங்களைச் செய்தவையாகும்.
மேற்கோள்கள்
பகுப்பு:சீன வரலாறு
குன்னவுர் (சட்டமன்றத் தொகுதி)
குன்னவுர் (இந்தி:गुन्नौर विधान सभा निर्वाचन क्षेत्र, தொகுதி எண்:059) என்பது இந்தியாவின் மத்தியப் பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும். இத்தொகுதி பன்னா மாவட்டத்தில் அமைந்துள்ளது.
2013 சட்டமன்றத் தேர்தல்
2013 ஆம் ஆண்டு நடந்த சட்டமன்றத் தேர்தலில் பாரதிய ஜனதா கட்சியைச் சேர்ந்த மகேந்திர சிங் வெற்றி பெற்றார்.
வெளியிணைப்புகள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள் பகுப்பு:பன்னா மாவட்டம்
உருசிய நாட்டுப்புற நடனம்
thumb|260x260px| கோரோவுட் என்ற பாரம்பரிய கிராமிய நாட்டுப்புற நடனம் 1900கள். thumb|260x260px| கெசல் என்ற நடனக் குழுவால் நிகழ்த்தப்பட்ட [[உருசியா|உருசிய நாட்டுப்புற நடனக் கச்சேரி]] உருசிய நாட்டுப்புற நடனம் ( Russian folk dance ) என்பது உருசிய கலாச்சாரத்தின் ஒரு முக்கிய பகுதியாகும். ஆரம்பகால உருசிய மக்களால் பல கூறுகள் உருவாக்கப்பட்டன என்று சில தனித்துவமான பண்புகள் தெரிவிக்கின்றன.
வரலாறு
alt=|வலது|thumb|250x250px| பின்னணியில் தங்க வெங்காயக் குவிமாடங்களுடன் [[:ru:Русская пляска|ரஷ்ய பிளைஸ்கா]] பல உருசிய நடனங்கள் 10 ஆம் நூற்றாண்டிலிருந்து அறியப்பட்டன. உருசியா மற்ற நாடுகளில் இருந்து பல்வேறு படையெடுப்புகளை கண்டது. அதன் இருப்பிடம் மற்றும் அளவு காரணமாக நாடு இடம்பெயர்வு மற்றும் வர்த்தகம் மூலம் பல்வேறு கலாச்சாரங்களுடன் தொடர்பு கொண்டது. இதையொட்டி, இசை மற்றும் நடனத்தின் ஐரோவாசிக் கலாச்சார கலவை உருசிய நாட்டுப்புற நடனங்களை உருவாக்க உதவியது.
இந்த ஆரம்பகால நடனங்கள் பல கீழ் வகுப்பினரால் நிகழ்த்தப்பட்டு பயிற்சி செய்யப்பட்டன. பொதுவாக உயர் வகுப்பினர் நடனங்களில் பங்கேற்பதை விட கலைஞர்களை ஆதரிப்பவர்களாகவே இருந்தனர்.
அசல் உருசிய நாட்டுப்புற நடன மரபுகள் நாட்டின் கலாச்சாரத்தில் தொடர்ந்து முக்கிய பங்கு வகிக்கின்றன மற்றும் உருசியாவின் பல இனக்குழுக்களுடன் தொடர்ந்து தொடர்பு கொண்டுள்ளன. உருசிய நாட்டுப்புற நடனங்களும் பிற வகையான கலை வெளிப்பாடுகளுடன் தொடர்பு கொண்டுள்ளன. ஒரு உதாரணத்தை பாலேட் ரஸ்ஸில் காணலாம். இது உருசிய நாட்டுப்புற நடனங்கள் மற்றும் இசையை அதன் நுணுக்கங்களில் தூண்டுகிறது.
ஆடைகள்
alt=next to Russian red boots, the colors white and red play a big role in Russian folk clothing.|thumb| கொசோவொரோட்கா என்பது கிழக்கு சிலாவிக் வைசிவாங்காவுடன் வடிவமைக்கப்பட்ட பாரம்பரிய உருசிய சட்டை ஆகும். சிவப்பு மற்றும் வெள்ளை நிறங்கள் பெரும்பாலும் உருசிய நாட்டுப்புற ஆடைகளின் மேலாதிக்க பகுதியாகும். கச்சேரி நடனத்திற்கான ஆடைகள் மிக அழகாக வடிவமைக்கப்படுகின்ற. பொதுவாக, நடனங்களுக்கான ஆடை விடுமுறை நாட்கள் போன்ற குறிப்பிட்ட நிகழ்வுகளை அடிப்படையாகக் கொண்டது. மேலும் இந்த நிகழ்வுகளுக்கு இடையில் மாறுபடும். பெண்கள் விடுமுறை தலைக்கவசங்கள், எம்ப்ராய்டரி செய்யப்பட்ட சட்டைகள், பெல்ட்கள் மற்றும் அலங்கரிக்கப்பட்ட கவசங்களை அணிவார்கள். ஆண்கள் சட்டைகள், பெல்ட், குறுகிய கால்சட்டை மற்றும் உயர் சிவப்பு பூட்ஸ் அணிவார்கள். சிவப்பு நிறம் பல ஆடைகளில் இணைக்கப்பட்டுள்ளது, ஏனெனில் இது ரஷ்ய பாரம்பரியத்தில் அழகுடன் தொடர்புடையது. ரஷ்ய நடனங்களில், பெண்களும் பெண்களும் பெரும்பாலும் தங்களுடன் ஒரு பாக்கெட் சதுரத்தை எடுத்துச் செல்கிறார்கள். நிகழ்ச்சிகளின் போது பெண்கள் மற்றும் பெண்கள் பெரும்பாலும் ரஷ்ய பாரம்பரிய தலைக்கவசம் கோகோஷ்னிக் அணிவார்கள்.
சிறப்பியல்புகள்
சீற்றம் மற்றும் மென்மையான இசை இரண்டும் உருசிய நடனங்களுக்கு அடிப்படையாகும்.
உருசிய ஆண் நடனங்களின் மிகவும் பிரபலமான பண்புகள் உருசிய குந்து வேலை (முழங்கால் வளைக்கும் கூறுகள்) ஆகும். சீன நடனத்தில் இதே போன்ற வடிவங்கள் உள்ளன. இந்த வகையான நடன அம்சங்கள் பொதுவாக வேகமான இசையைப் பயன்படுத்துகின்றன. இது போகப்போக அதன் வேகத்தை மாற்றுகிறது. முழங்கால் வளைக்கும் அசைவுகள் பொதுவாக ஆண் நடனக் கலைஞர்களால் மேற்கொள்ளப்படுகின்றன. உருசிய நடனத்தில், ஆண் நடனக் கலைஞர்கள் ஜெர்மனியின் ஷூஹ்ப்ளாட்லரைப் போலவே உள்ளங்கால், பாதத்தின் முன், தொடைகள், முழங்கால்கள் மற்றும் மார்பு ஆகியவற்றைத் தட்டையாகப் பிடித்துக் கொண்டு அடிப்பது, கைதட்டுவது மற்றும் அடிப்பது பொதுவானது.
உருசிய வட்ட நடனம் ஹொரோவோட் பண்டைய சுலாவிக் மரபுகளில் அதன் வேர்களைக் கொண்டுள்ளது. மேலும் பால்கன் ( கிரீஸில் உள்ள கோரோஸ்), மத்திய கிழக்கு கலாச்சாரங்கள் மற்றும் சீனாவில் இதே போன்ற வடிவங்களில் உள்ளது.
வெளி இணைப்புகள்
பகுப்பு:நாட்டுப்புறக் கலைகள் பகுப்பு:நாட்டுப்புறவியல்
பிரேசர் இசுட்டோடார்ட்டு
சர் சேம்சு பிரேசர் இசுட்டோடார்ட்டு (Sir James Fraser Stoddart, பிறப்பு: மே 24, 1942 ) ஓர் இசுக்காட்டுலாந்திய வேதியியல் அறிஞர். இவர் தற்பொழுது  அமெரிக்காவின் வடகிழக்குப் பல்கலைக்கழக்கழகத்தில் வேதியியல் துறையில் பேராசிரியராக இருக்கின்றார் இவர் பெருமூலக்கூற்று வேதியியல் (supramolecular chemistry) துறையிலும்  நானோதொழினுட்பத் துறையிலும் ஆய்வு செய்கின்றார். இசுட்டோடார்ட்டு அவர்கள் புறவயமாக மாட்டுண்ட மூலக்கூற்றுக் கட்டமைப்புகள் அமைப்பதிலும், அதுவும் பயன்திறன்மை முறையில் அமைப்பதிலும் புகழீட்டியுள்ளார். இவற்றுள் மூலக்கூற்றுப் போரோமிய வளையங்கள், காட்டனேன்கள் (catenanes), உரோட்டாசேன் (rotaxane) குறிப்பிடத்தக்கன. மூலக்கூறுகளைத் தானாகவுணர்ந்து தாமாக கட்டமைத்துக்கொள்ளும் தன்மைகளைப் பயன்படுத்தி இவை அமைகக்ப்பெறுகின்றன. இந்த இடவியல் அமைப்புகளைப் பயன்படுத்தி மூலக்கூறு தொடுப்பிகள் (molecular switches), மூலக்கூற்று நகர்வியக்கிகள் (motor-molecules) செய்யமுடியும் எனக் காட்டியுள்ளார். இவருடைய ஆய்வுக்குழு இவற்றைப் பயன்படுத்தி நானோ நுண்மின்கருவிகளையும், நானோ மின்னகர்விய ஒருங்கியங்களையும் (nanoelectromechanical systems, NEMS) செய்துகாட்டியுள்ளது. இவருடைய ஆய்வுச்செயற்பாடுகள் பல பரிசுகளையும் பெருமைகளையும் ஈட்டுத்தந்துள்ளது. 2007 இல் இவருக்கு அறிவியலுக்கான அரசர் பைசல் அனைத்துலகப் பரிசு [King Faisal International Prize)  வழங்கப்பெற்றது. 2016 ஆம் ஆண்டுக்கான வேதியியலுக்கான நோபல் பரிசு இவருக்கும் பெர்னார்டு பெரிங்கா, இழான் பியர் சோவாழ்சு ஆகியோருக்குமாகச் சேர்த்து வழங்கப்பெற்றது.
அடிக்குறிப்புகளும் மேற்கோள்களும்
பகுப்பு:1942 பிறப்புகள் பகுப்பு:வாழும் நபர்கள் பகுப்பு:நோபல் வேதியியற் பரிசு பெற்றவர்கள் பகுப்பு:பிரித்தானிய வேதியியலாளர்கள் பகுப்பு:அமெரிக்க வேதியியலாளர்கள் பகுப்பு:நோபல் பரிசு பெற்ற அமெரிக்கர்கள் பகுப்பு:எடின்பரோ பல்கலைக்கழக முன்னாள் மாணவர்கள்
பூர்டு ஒலிபீன் தொகுப்பு
பூர்டு ஒலிபீன் தொகுப்பு ( Boord olefin synthesis ) என்பது ஈதர் களிலிருந்து ஆல்கீன்கள் தயாரிக்கப் பயன்படும் கரிம வேதியியல் வினையாகும். வினையூக்கி மக்னீசியம் அல்லது துத்தநாகம் முன்னிலையில் ஒரு ஆலசன் அணுவைக் கொண்டுள்ள ஈதர்களின் ஆக்சிசன் அணுக்களில் இருந்து இரண்டு கார்பன் அணுக்கள் நீக்கப்பட்டு ஆல்கீன்கள் தயாரிக்கப்படுகின்றன. மிகுந்த பயனும் அதிக விரிவாக்க எல்லையும்  கொண்ட இந்த அற்புதமான பெயர்வினையை 1930 ஆம் ஆண்டு செசில் பூர்டு கண்டறிந்தார்.
இவ்வினையில் மக்னீசியத்திற்குப் பதிலாக துத்தநாகம் பயன்படுத்தப்பட்டு  1,4 டையீன்கள் தொகுப்பதாக 1931ஆம் ஆண்டு வெளியீடு விவரித்தது. ( பார்க்க பார்பியர் வினை ). கருநாட்டப்பிரதியிடும் இவ்வினையின் முதல் பகுதியில் அல்லைல் கிரிக்னார்டு மின்னணு மிகுபொருளாக செயல்படுகிறது.
எச். ஆஞ்சனேயா
எச்.ஆஞ்சனேயா என்பவர் கர்நாடகா மாநிலத்தில் இருந்து தேர்ந்தெடுக்கப்பட்ட ஒரு இந்திய அரசியல்வாதி ஆவார். அவர் ஓலால்கேரே தொகுதியின் பிரதிநிதியாக கர்நாடகா சட்டமன்றத்தில் உறுப்பினராக உள்ளார்.
அரசியல் கட்சி
இவர் இந்திய  தேசிய காங்கிரஸ் கட்சியை சார்ந்தவர் ஆவார்.
அமைச்சகம்
கர்நாடக அரசின் கே. சித்தராமையாவின் தலைமையில்  சமூக நலத்துறை அமைச்சராக பணியாற்றினார்.
இடையூறுகள்
அவரது சார்பாக அவரது மனைவி லஞ்சம் வாங்கியதாக அவர் மீது குற்றம்  கூறப்பட்டது.
வெளி இணைப்புகள்
கர்நடகா சட்டமன்ற தொகுதிகள்
மேற்கோள்கள்
பகுப்பு:வாழும் நபர்கள்
இ. மகாதேவா
தேவன் - யாழ்ப்பாணம் (செப்டம்பர் 27, 1924 - திசம்பர் 8, 1982) என்ற பெயரில் எழுதி வந்த இளையப்பா மகாதேவா ஈழத்து எழுத்தாளரும், பேச்சாளரும், ஆசிரியரும் ஆவார். யாழ்ப்பாணம் இந்துக் கல்லூரியின் ஆசிரியரான இவர் புதினங்கள், நாடகங்கள், சிறுகதைகள், அறிவியல் புதினங்கள், கட்டுரைகள் எனப் பலதும் எழுதி வந்தவர்.
இளமைக் காலமும், பணியும்
தேவன் யாழ்ப்பாணம், நாவலர் வீதியில் வாழ்ந்து வந்தவர். இலண்டன் மெட்ரிக்குலேசன் சோதனையில் சித்தியடைந்த தேவன் தனது 19வது அகவையில் உடுவில் மான்ஸ் பாடசாலையில் ஆசிரியராகப் பணியில் சேர்ந்தார். பின்னர் மகரகமை ஆசிரியப் பயிற்சிக் கலாசாலையில் சேர்ந்து ஆசிரியப் பயிற்சி பெற்று, உரும்பிராய் இந்துக் கல்லூரியில் ஆசிரியராகச் சேர்ந்தார். பயிற்சியை முடித்த பின்னர் யாழ்ப்பாணம் இந்துக் கல்லூரியில் ஆசிரியர் பணியில் சேர்ந்தார். மனைவியின் பெயர் பரமேசுவரி, இசை ஆசிரியையாகப் பணியாற்றியவர். இவர்களுக்கு மூன்று ஆண், இரண்டு பெண் பிள்ளைகள். தேவன் தனது 58வது அகவையில் ஆசிரியப் பணியில் இருந்து ஓய்வு பெற்றார்.
எழுத்துலகில்
தேவன் யாழ்ப்பாணம் 1944 ஆம் ஆண்டு முதல் எழுதி வந்தார். இவர் எழுதிய சிறுகதைகள் ஈழகேசரி, சுதந்திரன், வீரகேசரி, தினகரன், ஈழநாடு, பிரசன்ன விகடன், கலைச்செல்வி முதலான இதழ்களில் வெளிவந்துள்ளன. ஒரு குடும்பத்தின் மூன்று தலைமுறைகளை வைத்து கேட்டதும், நடந்ததும் என்ற புதினத்தை எழுதினார். தமிழகத்தின் சுதர்சன் வெளியீட்டாளர்கள் இவரின் வாடிய மலர்கள் என்ற புதின நூலை வெளியிட்டார்கள். காந்தியக் கதைகள்" என்ற தொகுதியிலும் (1969) இவரின் சிறுகதைகள் இடம்பெற்றன. யாழ்ப்பாண எழுத்தாளர் சங்கத்தின் உபதலைவராகவும் செயற்பட்டிருக்கின்றார். அக்காலத்தில் ஆனந்த விகடன் இதழின் ஆசிரியராக இருந்த நகைச்சுவை எழுத்தாளர் தேவனிடம் இருந்து வேறுபடுத்துவதற்காக தேவன் - யாழ்ப்பாணம் என்ற பெயரைத் தன் புனைப்பெயராக வைத்துக் கொண்டார். டிரசர் ஐலண்டு என்னும் பிரபல ஆங்கிலப் புதினத்தை "மணிபல்லவம்" என்ற பெயரில் தமிழாக்கம் செய்து வெளியிட்டார். இந்நூல் அக்காலத்தில் உயர்தர வகுப்புப் பாடப் புத்தகமாகப் பயன்படுத்தப்பட்டது.
மொழிபெயர்ப்பாளர்
ஆங்கிலப் பேச்சாளர்களின் உரைகளை சமகாலத்தில் தமிழில் மொழிபெயர்ப்பதில் வல்லவராக இருந்தார் தேவன். ஜெயபிரகாஷ் நாராயண் யாழ்ப்பாணம் வந்தபோது அவரது பேச்சை தமிழில் மொழிபெயர்த்துப் பாராட்டைப் பெற்றார். பிரதமர் டட்லி சேனநாயக்காவின் யாழ்ப்பாணப் பயணங்களில் அவரின் பேச்சுக்களைத் தமிழில் மொழிபெயர்த்தார்.
மறைவு
இ. மகாதேவா 1982 திசம்பர் 8 புதன்கிழமை இரவு யாழ்ப்பாணம் பொது மருத்துவமனையில் தனது 58-வது அகவையில் காலமானார்.
மேற்கோள்கள்
பகுப்பு:ஈழத்து எழுத்தாளர்கள் பகுப்பு:1924 பிறப்புகள் பகுப்பு:1982 இறப்புகள் பகுப்பு:யாழ்ப்பாணத்து நபர்கள் பகுப்பு:இலங்கைத் தமிழ் ஆசிரியர்கள்
பிரிகண்டைன்
பிரிகண்டைன் (Brigantine) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் அட்லாண்டிக் கவுன்டியில் அமைந்துள்ள ஒரு நகரமாகும்.
பரப்பளவு
2010இன் மதிப்பீட்டின் அடிப்படையில் இந்நகரம் 10.36 சதுர கிலோ மீற்றர் பரப்பளவைக் கொண்டுள்ளது. இதில் 3.98 சதுர கிலோ மீற்றர் பிரதேசம் நீரினால் சூழப்பட்டுள்ளது. மிகுதி 6.39 சதுர கிலோ மீற்றர் பிரதேசம் நிலத்தினாலும் சூழப்பட்டுள்ளது.
மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 9,450 ஆகும். பிரிகண்டைன் நகரத்தின் மக்கள் தொகை அடர்த்தி ஒரு கிலோ மீற்றருக்கு 1479.5 குடிமக்கள் ஆகும்.
மேற்கோள்கள்
பகுப்பு:அட்லாண்டிக் மாவட்ட நகரங்கள்
ஒசூர் அரசு மருத்துவமனை
ஓசூர் அரசு மருத்துவமனை என்பது கிருட்டிணகிரி மாவட்டம் ஓசூரில் தேன்கனிக்கோட்டை சாலையில் உள்ள ஒரு அரசு மருத்துவமனையாகும். இந்த மருத்துவமனை 1874 இல் துவக்கப்பட்டது. இது தமிழ்நாடு, கர்நாடகம், ஆந்திரம் ஆகிய மாநிலங்களின் எல்லையில் அமைந்துள்ளது. இதனால் இங்கு நாள்தோரும் நூற்றுக்கணக்கான நோயாளிகளும், விபத்தில் காயமுற்றவர்களும் சிகிச்சைக்காக வருகின்றனர். நோயாளிகளின் வசதியைக் கருத்தில் கொண்டு 200 படுக்கைகள் கொண்ட மருத்துவமனையாக இது தரம் உயர்த்தப்பட்டுள்ளது. தமிழ் நாட்டிலேயே வட்ட அளவில் 200 படுக்கைகள் கொண்ட அரசு மருத்தவமனை இது ஒன்றுதான். இந்த மருத்துவமனையில் சித்த மருத்துவப்பிரிவு, அவசர சிகிச்சைப் பிரிவு போன்றவை செயல்படுகின்றன. இந்த மருத்தவமனை தூய்மை இந்தியா திட்டத்தில் மாநில அளவில் தூய்மைய்யான மருத்துவமனை மற்றும் சிறப்பான சேவை அளிக்கும் மருத்துவமனைகளில் வட்ட அளவில் செயல்படும் மருத்துவமனைகளில் சிறந்த மருத்துவமனையாக 2017ஆம் ஆண்டு தமிழக அளவில் தேர்வு பெற்று விருது வழங்கப்பட்டுள்ளது.
மேற்கோள்கள்
பகுப்பு:தமிழ்நாட்டு மருத்துவமனைகள் பகுப்பு:ஒசூர்
புவேனா
புவேனா (Buena) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் அட்லாண்டிக் கவுன்டியில் அமைந்துள்ள ஒரு தன்னாட்சியுள்ள நகரமாகும்.
பரப்பளவு
2010இன் மதிப்பீட்டின் அடிப்படையில் இப்பெருநகரம் 7.58 சதுர கிலோ மீற்றர் பரப்பளவைக் கொண்டுள்ளது. மொத்த பரப்பான 7.58 சதுர கிலோ மீற்றரும் நிலத்தினாலேயே சூழப்பட்டுள்ளது. இந்நகரத்தில் நீர் பகுதியே இல்லை.
மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 4,603 ஆகும். புவேனா நகரத்தின் மக்கள் தொகை அடர்த்தி ஒரு கிலோ மீற்றருக்கு 607.4 குடிமக்கள் ஆகும்.
மேற்கோள்கள்
பகுப்பு:அட்லாண்டிக் மாவட்ட நகரங்கள்
உனக்காக நான்
உனக்காக நான் 1976 ஆம் ஆண்டு வெளிவந்த தமிழ்த் திரைப்படமாகும். சி. வி. ராஜேந்திரன் இயக்கத்தில் வெளிவந்த இத்திரைப்படத்தில் சிவாஜி கணேசன், பாலாஜி மற்றும் பலரும் நடித்துள்ளனர்.
உஜ்ஜைனி காலபைரவர் கோயில்
உஜ்ஜைனி காலபைரவர் கோயில், இந்திய மாநிலமான மத்தியப் பிரதேசத்தின் உஜ்ஜைன் நகரத்தின் அமைந்துள்ளது. இந்த ஊரின் காவல் தெய்வமாக கால பைரவர் போற்றப்படுகிறார். நாள்தோறும் நூற்றுக்கணக்கான பக்தர்கள் வந்துசெல்கின்றனர்.
வரலாறு
முந்தைய காலத்தில் இருந்த கோயிலின் சிதைந்த பகுதியிலேயே தற்காலத்துக் கோயில் கட்டப்பட்டிருக்கிறது. இங்கு சிவன், பார்வதி, விஷ்ணு, விநாயகர் போன்ற கடவுளர்களின் படங்களும் உள்ளன. இவை பரமர வம்சத்தினரின் ஆட்சிக்காலத்தைச் சேர்ந்தவை.
சான்றுகள்
பகுப்பு:மத்தியப் பிரதேசத்திலுள்ள சிவன் கோயில்கள் பகுப்பு:உஜ்ஜைன் மாவட்டம்
அனைத்துலக முறை அலகுகள்
[[படிமம்:SI Brochure Cover.jpg|frame|right|அனைத்துலக முறை அலகுகள் பற்றிய குறிப்புகள் அடங்கிய குறும்புத்தகத்தின் அட்டைப்படம்]] அனைத்துலக முறை அலகுகள் (International System of Units) என்பன எடை, நீளம் போன்ற பல்வேறு பண்புகளை அளக்கப் பயன்படும் தரம் செய்யப்பட்ட அலகுகளாகும். இம்முறை அலகுகளைக் குறிக்க பயன்படும் SI என்னும் எழுத்துக்கள் பிரெஞ்சு மொழிப் பெயராகிய Système International d'Unités என்பதனைக் குறிக்கும். இவ்வலகுகள் உலகெங்கிலும் அறிவியலில் பயன்படுத்தப்படுகின்றன. மேலும் ஓரளவுக்குப் பல நாடுகளிலும் நாள்தோறும் நடத்தும் தொழில்களுக்கும், வாங்கல்-விற்றல் போன்றவைகளுக்கும் பயன்படுகின்றன.
இந்த SI முறை அலகுகள் மீட்டர்-கிலோ கிராம்-நொடி (MKS) அடிப்படையில் ஆன மெட்ரிக் முறையிலிருந்து 1960ல் உருவாக்கப்பட்டது. இந்த அனைத்துலக முறையில் பல புதிய அலகுகளும், அளவியல் வரையறைகளும் உண்டாக்கப்பட்டன. இது மாறாமல் நிற்கும் வடிவம் அல்ல, வளரும் அறிவியலின் நிலைகளுக்கேற்ப உயிர்ப்புடன் இயங்கும் ஓர் அலகு முறை.
வரலாறு
மெட்ரிக் அளவுகள் 1790 பிரெஞ்சுப் புரட்சியின் போது கொண்டுவரப்பட்டது ஆகும். 1830 ஆம் ஆண்டில் காஸ் என்பவர் ஒத்திசைவு அமைப்பு என்பதனை உருவாக்கினார். அதற்கு அடிப்படைகளாக இருந்தவையாவன
அலகுகள்
அனைத்துலக முறை அலகுகள் பலவும் முன்னொட்டுகள் கொண்டவை. அலகுகள் இரு பிரிவாக உள்ளன. முதலில் அடிப்படையான ஏழு அலகுகள் உள்ளன. இவை தவிர SI அலகுகள் அல்லாதன சிலவும் SI அலகுகளுடன் சேர்த்துப் பயன்படுத்தக்கூடியவை உள்ளன, இவை வழிநிலை அளவுகள் என அழைக்கப்படுகின்றன. இவ்வடிப்படை அலகுகளைக்கொண்டு பிற அலகுகள் வருவிக்கப்படுகின்றன. அடிப்படையான ஏழு அலகுகளில், ஆம்பியரும் கெல்வினும் அறிவியலாளர்களின் பெயர்களைக் குறிப்பிடுவதால் ஆங்கிலத்தில் குறிப்பிடும்பொழுது தலைப்பு அல்லது பெரிய (Captial) எழுத்துக்களில் குறிப்பிடப்படும். ஏனையவை ஆங்கிலத்தில் சிறிய எழுத்துக்களால் குறிப்பிடப்படுகின்றன. ஏழு அடிப்படை அளவுகளில் இருந்து 22 வழிநிலை அளவுகள் தருவிக்கப் படுகின்றன.
அடிப்படை அலகுகள்
அடிப்படை அனைத்துலக முறைகள் என்பது ஒரு கட்டிடத்தின் அடித்தளம் போன்றது. மற்ற அனைத்து அலகுகளும் இதிலிருந்து பெறப்பட்டவை ஆகும். மேக்ஸ்வெல் என்பவர் முதன்முதலாக ஒத்திசைவு அமைப்பினை விவரிக்கும்  போது மூன்று அளவுகள் அடிப்படை அலகுகளாக உள்ளதாகக் குறிப்பிடுகிறார்.
அவையாவன,
அடிப்படை அலகுகள் - இன்னொரு அட்டவணை
ஆரையன் மற்றும் திண்ணாரையன் ஆகியவை 1995ஆம் ஆண்டு வரை துணை அளவுகளாக இருந்தன, அதன் பிறகு அவை வழிநிலை அளவுகளாக மாற்றப்பட்டுள்ளன.
வழிநிலை அளவுகள்
சில அடிப்படை அலகுகளின் பெருக்கல் மற்றும் வகுத்தல் மதிப்புகளால் வழிநிலை அளவுகள் பெறப்படுகின்றன. இங்கு சில வழிநிலை அளவுகள் பட்டியலிடப்பட்டு இருக்கின்றன.
அனைத்துலக முறை அலகுகளின் (SI) தரம் செய்யப்பட்ட முன்னொட்டுகள்
SI அலகுகளைப் பயன்படுத்தும் போது பின்பற்ற வேண்டிய விதிகள்
அலகுகளை ஆங்கிலத்தில் குறியீடுகளாகவோ முழுமையாகவோ பயன்படுத்தும் போது சில மரபுகளும் விதிகளும் பின்பற்றப்படுகின்றன. அவை,
மேற்கோள்கள்
பகுப்பு:அளவை முறைகள்
மே-பிரிட் மோசர்
மே-பிரிட் மோசர் (May-Britt Moser, பி: சனவரி 4, 1963) நோபல் பரிசு வென்றுள்ள நோர்வே நாட்டு உளவியலாளரும் நரம்பணுவியல் அறிவியலாளரும் காவ்லி நரம்பணுவியல் அமைப்புக்கள் கழகம் மற்றும் நினைவு உயிரியல் மையத்தின் (KI/CBM) நிறுவனரும் ஆவார். இந்த மையம் டிரான்தீம் நகரில் நோர்வீஜிய அறிவியல் தொழினுட்பப் பல்கலைக்கழகத்தில் அமைந்துள்ளது. மோசரும் அவரது கணவர் எட்வர்டு மோசரும் கடந்த பத்தாண்டுகளில் மூளையில் இடம் குறித்த நினைவு எவ்வாறு பதியப்படுகிறது என்பதைக் குறித்த முன்னோடியான ஆய்வினை நிகழ்த்தி யுள்ளனர்.
மே-பிரிட் மோசர் 2014ஆம் ஆண்டுக்கான மருத்துவ நோபல் பரிசை தமது கணவர் எட்வர்டுடனும் ஜான் ஓ'கீஃப் உடனும் பகிர்ந்து கொண்டுள்ளார்.
மேற்சான்றுகள்
பகுப்பு:மருத்துவ அறிவியலாளர்கள் பகுப்பு:1963 பிறப்புகள் பகுப்பு:நோபல் பரிசு பெற்ற பெண்கள் பகுப்பு:நோபல் மருத்துவப் பரிசு பெற்றவர்கள் பகுப்பு:வாழும் நபர்கள் பகுப்பு:எடின்பரோ பல்கலைக்கழக முன்னாள் மாணவர்கள்
பன்னா (சட்டமன்றத் தொகுதி)
பன்னா (Panna, இந்தி:पन्ना विधान सभा निर्वाचन क्षेत्र, தொகுதி எண்:060) என்பது இந்தியாவின் மையநிலப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.
2013 சட்டமன்றத் தேர்தல்
2013 ஆம் ஆண்டு நடந்த சட்டமன்றத் தேர்தலில் பாரதிய ஜனதா கட்சியைச் சேர்ந்த குசும்சிங் மஹ்டெலி வெற்றி பெற்றார்.
வெளியிணைப்புகள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள் பகுப்பு:பன்னா மாவட்டம்
திருநெல்வேலி ஆயிரத்து நங்கையம்மன் கோயில்
திருநெல்வேலி ஆயிரத்து நங்கையம்மன் கோயில் தமிழ்நாட்டில் திருநெல்வேலி மாவட்டம், திருநெல்வேலி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை நடக்கின்றது.
1888
1888 (MDCCCLXXXVI) ஒரு ஞாயிற்றுக்கிழமையில் ஆரம்பமான ஒரு கிரிகோரியன் நெட்டாண்டாகும். பழைய ஜூலியன் நாட்காட்டியில் வெள்ளிக்கிழமையில் ஆரம்பமானது.
அன்ட்ரூ பேட்டர்லி
அன்ட்ரூ பேட்டர்லி (Andrew Batterley, பிறப்பு: நவம்பர் 27 1976) என்பவர் இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு ஏ-தர துடுப்பாட்டப் போட்டியில் கலந்து கொண்டுள்ளார். 2002 ல், முதல்தர துடுப்பாட்டப் போட்டியில் பங்குகொண்டார்.
வெளி இணைப்பு
அன்ட்ரூ பேட்டர்லி - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 4 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1976 பிறப்புகள் பகுப்பு:வாழும் நபர்கள்
காரைக்கால் அம்மையார் (1973 திரைப்படம்)
காரைக்கால் அம்மையார் 1973 ஆம் ஆண்டு ஏ. பி. நாகராஜன் இயக்கத்தில், காரைக்கால் அம்மையாராக கே. பி. சுந்தராம்பாள் (முதிர் வயது) மற்றும் புனிதவதியாக லட்சுமி (இளவயது) நடிப்பில், குன்னக்குடி வைத்தியநாதன் இசையில், ஈ. வி. ஆர். பிலிம்ஸ் தயாரிப்பில் உருவான தமிழ் திரைப்படம். 63 நாயன்மார் களில் இடம்பெற்றுள்ள 3 பெண் துறவிகளில் ஒருவரான காரைக்கால் அம்மையார் தமிழ் இலக்கியத்தில் தான் ஆற்றிய அரும்பணிக்காக போற்றப்படுபவர். இது அவருடைய வாழ்க்கை வரலாற்றைச் சொல்லும் திரைப்படம் ஆகும். சோழர்கள் காலத்தில், காரைக்கால் ஊரில் பிறந்தவர். இவர் இறைவன் சிவன் மீது மிகுந்த பக்தி உடையவர். இவர் புனிதவதி என்ற பெயரில் ஆறாம் நூற்றாண்டில் வாழ்ந்தவர் என்று நம்பப்படுகிறது.
கதைச்சுருக்கம்
புனிதவதி (லட்சுமி) சிறுவயதிலிருந்தே இறைவன் சிவனின் மீது மிகுந்த பக்தியோடு இருக்கிறாள். சிறு வயதிலேயே மணலில் சிவலிங்கத்தை உருவாக்கி அனைவரையும் ஆச்சர்யத்தில் ஆழ்த்துகிறாள். அவளது தந்தை தனதத்தன் (வி. எஸ். ராகவன்) ஒரு வியாபாரி. புனிதவதி சிறு வயதிலேயே நமசிவாய எனும் இறைவனின் திருமந்திரத்தை தினமும் பக்தியுடன் உச்சரிக்கிறாள். அந்த ஊருக்கு வரும் சிவபக்தர்களை அன்புடன் உபசரிக்கிறாள்.
சில ஆண்டுகள் கழித்து அவளுக்கும் நாகப்பட்டினத்தைச் சேர்ந்த வியாபாரியின் மகன் பரமநாதன் (முத்துராமன்) என்பவருக்கும் திருமணம் நடக்கிறது. பரந்தாமன் ஒருநாள் தனக்குக் கிடைத்த இரண்டு மாங்கனிகளை வீட்டுக்குக் கொடுத்துவிடுகிறான். அப்போது தன் வீட்டுக்கு வரும் சிவனடியாருக்கு மதிய உணவளிக்கும் புனிதவதி பரந்தாமன் கொடுத்தனுப்பிய ஒரு மாம்பழத்தையும் அவருக்குத் தருகிறாள். சிவனடியார் சென்றபின் மதிய உணவருந்த வீட்டுக்கு வரும் பரந்தாமனுக்கு மற்றொரு மாங்கனியை உண்ணத் தருகிறாள். மாங்கனி சுவையாக இருக்கவே இன்னொரு மாங்கனியையும் கொண்டுவரும்படி கூறுகிறான். இன்னொரு மாங்கனி இல்லாததால் செய்வதறியாது திகைக்கும் புனிதவதி, இறைவன் சிவனிடம் இன்னொரு மாங்கனி வேண்டிய உடனே இறைவன் அருளால் அவள் கைகளில் மாங்கனி கிடைக்கிறது. அதை தன் கணவனுக்குக் கொடுக்கிறாள். முதலில் உண்ட மாங்கனியை விட சிறந்த சுவையுடன் இருக்கவே இந்த மாங்கனி அவளுக்கு எப்படி கிடைத்தது என்று கேட்கிறான். நடந்தவற்றைக் கூறுகிறாள் புனிதவதி. அதை நம்ப மறுக்கும் பரந்தாமன் மீண்டும் இன்னொரு மாங்கனியை அவள் இறைவனிடம் கேட்டுப் பெற்றுக்காட்டுமாறு கூறுகிறான். அவள் இறைவனிடம் வேண்ட இன்னொரு மாங்கனி கிடைக்கிறது. அதை அவனிடம் கொடுக்க அவன் தொட்டதும் அம்மாங்கனி மறைந்துவிடுகிறது. புனிதவதியின் தெய்வீக சக்தியை உணர்ந்து, தான் அவளுக்கு ஏற்றவனல்லன் என்றெண்ணி அவளை நீங்கி மதுரைக்குச் சென்று பாக்கியவதி (குமாரி பத்மினி) என்ற பெண்ணை மணந்து வாழ்கிறான். அவனுக்குப் பிறக்கும் பெண் குழந்தைக்கு புனிதவதி (பேபி சுமதி) என்று பெயர் சூட்டுகிறான்.
பரந்தாமனைத் தேடி மதுரை வரும் புனிதவதியைத் தெய்வப்பிறவியாக எண்ணி அவள் காலில்விழுந்து வணங்குகிறான். கணவன் தன்னை தெய்வப்பிறவியாக எண்ணி வணங்குவதால் இல்லற வாழ்வை விடுத்து சிவ பக்தையாக மாற எண்ணும் புனிதவதி, இறைவனிடம் தன் அழகிய உருவம் நீங்கி சிவபூதகண வடிவம் வேண்டுகிறாள். இறைவன் அவள் கேட்டவாறே அருள் செய்கிறான். அதன்பின் புனிதவதியை அனைவரும் "அம்மையார்" (கே. பி. சுந்தராம்பாள்) என்றே அழைக்கிறார்கள்.
இறைவன் சிவனைக் காணக் கைலாயம் செல்லும் அம்மையார் இறைவன் வீற்றிருக்கும் இடத்தில் தான் கால்களால் நடப்பது தகாது என்றெண்ணி தலையால் நடந்து ஏறுகிறாள். அதைக் காணும் இறைவி பார்வதி (ஸ்ரீவித்யா) அம்மையாரைப் பற்றி சிவனிடம் (சிவகுமார்) கேட்கிறாள். சிவன் நம் அனைவரையும் காக்கும் 'அம்மை' இவள் என்று கூறுகிறார். சிவனைத் தரிசிக்கும் அம்மையாரிடம் அவரது விருப்பம் யாதெனக் கேட்கிறார் சிவன். அம்மையார் "எப்போதும் இறைவனை நினைத்து வாழும் வாழ்க்கை வேண்டும். எனக்கு மறுபிறப்பு வேண்டாம். ஒருவேளை மறுபிறப்பு உண்டென்றால் அப்பிறவியிலும் சிவபக்தையாக சிவனின் காலடியில் இருக்கும் வரம் வேண்டும்" என்று வேண்டுகிறாள். அவருக்குத் தன் ருத்ர தாண்டவத்தைக் காட்டி அருளும் இறைவன் சிவன் திருவாலங்காடு சென்று தன்னைச் சரணடையுமாறு கூறுகிறார். திருவாலங்காடு வந்தடையும் அம்மையார் அங்கு தங்கி "திருவாலங்காட்டு மூத்த திருப்பதிகம் " என்னும் பதிகத்தை இயற்றி அருள்கிறார்.
இசை
படத்தின் இசையமைப்பாளர் குன்னக்குடி வைத்தியநாதன். பாடலாசிரியர்கள் கண்ணதாசன் மற்றும் கே. டி. சந்தானம்.
ஆம்ப்பிபோலிஸ்
ஆம்ப்பிபோலிஸ் முதலில் பண்டைய ஏதென்சின் குடியேற்றமாக இருந்தது. மேலும் இது கிமு 422 இல் எசுபார்தான்களுக்கும் ஏதெனியர்களுக்கும் இடையிலான போரின் தளமாக இருந்தது. கிமு 335 இல் ஆசியாவின் மீது படையெடுப்பதற்கு வழிவகுத்த போர்த் தொடர்களுக்கு பேரரசர் அலெக்சாந்தர் தயார் செய்த இடம் இதுவாகும். அலெக்சாந்தரின் மூன்று சிறந்த கடற்படைத் தளபதிகளான நியர்ச்சஸ், ஆண்ட்ரோஸ்தீனஸ், லாமெடான் ஆகியோர் ஆம்பிபோலிசில் வசித்து வந்தனர். அலெக்சாந்தரின் மரணத்திற்குப் பிறகு, அவரது மனைவி ரோக்சானா மற்றும் அவர்களது மகன் நான்காம் அலெக்சாந்தர் கிமு 311 இல் சிறையில் அடைக்கப்பட்டு கொலை செய்யப்பட்டனர்.
காரைக்கால் அம்மையார் (1973 திரைப்படம்)
வெளி இணைப்புகள்
பகுப்பு:1973 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:இந்து பக்தி திரைப்படங்கள் பகுப்பு:பெண்ணியத் திரைப்படங்கள் பகுப்பு:இந்து தொன்மவியல் திரைப்படங்கள் பகுப்பு:வரலாற்றுத் தமிழ் திரைப்படங்கள் பகுப்பு:மனோரமா நடித்த திரைப்படங்கள் பகுப்பு:முத்துராமன் நடித்த திரைப்படங்கள் பகுப்பு:சிவகுமார் நடித்த திரைப்படங்கள் பகுப்பு:ஸ்ரீவித்யா நடித்த திரைப்படங்கள் பகுப்பு:எஸ். வி. சகஸ்ரநாமம் நடித்த திரைப்படங்கள்
ஆம்ப்பிபோலிஸ்
நகரத்திலும் அதைச் சுற்றியுள்ள பகுதிகளிலும் அகழ்வாராய்ச்சியில் முக்கியமான கட்டிடங்கள், பழங்கால சுவர்கள், கல்லறைகள் போன்றவை கண்டறியப்பட்டுள்ளன. அக்கண்டுபிடிப்புகள் ஆம்பிபோலிசின் தொல்லியல் அருங்காட்சியகத்தில் காட்சிக்கு வைக்கப்பட்டுள்ளன. அருகிலுள்ள பரந்த கஸ்தா புதைமேட்டில், அண்மையில் பழமையான ஒரு மாசிடோனிய கல்லறை கண்டறியப்பட்டது. அருகிலுள்ள ஆம்பிபோலிஸ் நினைவுச்சின்னம் பார்வையாளர்களுக்கு பிரபலமான இடமாகும்.
இது எடோனிஸ் பிராந்தியத்தில் அமைந்திருந்தது.
குறிப்புகள்
பகுப்பு:Coordinates on Wikidata பகுப்பு:பண்டைய கிரேக்க நகரங்கள்
விக்டோரியா சிகரம்
விக்டோரியா சிகரம் (Victoria Peak) என்பது ஹொங்கொங் தீவில் உள்ள ஒரு மலையாகும். இந்த மலையை "ஒசுடின் மலை" என்றும் அழைப்பர். உள்ளூர்வாசிகள் "பீக்" என்று அழைக்கின்றனர். இந்த மலை ஹொங்கொங் தீவின் மேற்காக அமைந்துள்ளது. இதன் உயரம் (1,811 அடிகள்) 552 மீட்டர்களாகும். இது ஹொங்கொங் தீவில் உள்ள உயரமான மலையாகும். அதேவேளை இது ஹொங்கொங்கில் உள்ள உயரமான மலையல்ல. ஹொங்கொங்கில் உள்ள உயரமான மலை டை மோ சான் மலை ஆகும்.
இருப்பினும் இந்த விக்டோரியா சிகரத்தில் வானொலி அலைக் கோபுரம் ஒன்று கட்டப்பட்டுள்ளது. அதனைச் சூழ வசதிமிக்கவர்களின் அழகிய வசிப்பிடங்களைக் கொண்டுள்ளன. இம்மலைப் பகுதியில் உள்ள வீடுகளும் அதிக விலையானவைகள் ஆகும். அத்துடன் ஹொங்கொங் வரும் சுற்றுலா பயணிகளைக் கவரும் இடங்களில் முதன்மையானதும் ஆகும். இந்த விக்டோரியா சிகரத்தில் இருந்து பார்த்தால், ஹொங்கொங் மையம், வஞ்சாய், மற்றும் கவுலூன் பக்கம் உள்ள கட்டடங்கள் அனைத்தையும் காணக்கூடியதாக இருக்கும். குறிப்பாக ஹொங்கொங் வரும் சுற்றுலாப் பயணிகள் போகும் முதன்மையான இடங்களில் இந்த விக்டோரியா சிகரத்தில் கட்டப்பட்டிருக்கும் சிகரக் கோபுரமும் ஒன்றாகும்.
வரலாறு
19ம் நூற்றாண்டுகளில் இந்த விக்டோரியா சிகரம் ஐரோப்பியர்களின் ஆதிக்கப் பகுதியாகவே இருந்தது. வீடுகளும் ஐரோப்பியர்களின் வீடுகளாகவே இருந்தன. தற்போதும் அதிகமான வீடுகள் ஐரோப்பியர்களுடையதாகவே உள்ளன. ஐரோப்பியர்கள் இந்த மலையை விரும்பி தமது வசிப்பிடங்களை அமைத்தமைக்கான முக்கியக் காரணம், இந்த மலையையின் இயற்கை அமைவு, இயற்கையுடன் கூடிய சிறப்பான காலநிலை மற்றும் இம்மலையில் இருந்து பார்த்தால் ஹொங்கொங்கின் பிரதான நகரங்கள் எல்லாம் காணக்கூடியதாக இருக்கும் காட்சி போன்றவைகளாகும். பிரித்தானியரின் ஆட்சிக் காலத்தில் ஹொங்கொங்கில் இருந்த ஆளுநர்கள் ஆறு பேரின் வசிப்பிடங்கள் இந்த விக்டோரியா மலையிலேயே இருந்தன.
அத்துடன் இந்த விக்டோரியா மலை போக்குவரத்திற்கான சிகரம் டிராம் வண்டி சேவைத் தொடங்கியப் பின், இம்மலை பகுதியில் உள்ள வசிப்பிடங்களின் பெறுமதி மேலும் உயர்ந்தன.
வெளியிணைப்புகள்
பகுப்பு:சென்ட்ரல்_மற்றும்_மேற்கு_மாவட்டம் பகுப்பு:ஹொங்கொங்கில் உள்ள மலைகள் பகுப்பு:ஹொங்கொங் தீவு
முக்திகா
முக்திகா ( Muktikā ) என்பது 108 உபநிடதங்களின் தெலுங்கு மொழித் தொகுப்பைக் குறிக்கிறது. ஒவ்வொன்றின் காலமும் தேதியும் தெரியவில்லை. மிகப்பழமையானது கிமு 800 இலிருந்து இயற்றப்பட்டிருக்கலாம். முதன்மை உபநிடதங்கள் கிமு 1 ஆம் மில்லினியத்தில் இயற்றப்பட்டன. பெரும்பாலான யோக உபநிடதங்கள் கிமு 100 முதல் 300 கிபி வரை இயற்றப்பட்டிருக்கலாம். மேலும், ஏழு சந்நியாச உபநிடதங்கள் கிபி 3 ஆம் நூற்றாண்டுக்கு முன் இயற்றப்பட்டன.
முக்திகா என்பது தெலுங்கு மொழியில் கி.பி 1883 முதல் அச்சிடப்பட்ட வடிவத்தில் கிடைக்கும் 108 உபநிடதங்களின் தொகுப்பைக் குறிக்கிறது. முக்தி பற்றிய விசாரணையைக் கையாளும் இராமனுக்கும் அனுமனுக்கும் இடையிலான உரையாடலின் ஒரு பகுதியாக இந்த நியதி உள்ளது. இத் தொகுப்பில் இடம் பெற்றுள்ள 108 உபநிடதங்களின் பட்டியலிலுள்ள 50 உபநிடதங்கள் "ஐரோப்பாவின் முதல் சிறந்த சமசுகிருத அறிஞரான கோல்ப்ரூக் என்பார் தொகுத்துள்ளார். மீதமுள்ள 52-ஐ நாராயணன் என்பவர் தொகுத்துள்ளார். இதில் பாரசீக மொழித் தொகுப்பான உபனேகத் என்பதும் அடங்கும்.
நியதி
இந்த நியதி பகவான் இராமனுக்கும் அனுமனுக்கும் இடையிலான உரையாடலின் ஒரு பகுதியாகும். இராமன் வேதாந்தத்தை கற்பிக்க முன்மொழிந்து, " முனிவர்களால் கூட பெறமுடியாத முக்தியை ஒருவர் இவற்றில் ஒரு வசனத்தை [எந்த உபநிடதத்தையும்] பக்தியுடன் படித்தால் போதும் என்னுடன் ஐக்கியமான நிலையை அடைவான்" எனக் கூறுகிறார். அனுமன் பல்வேறு வகையான "விடுதலை" (அல்லது முக்தி, அதனால் உபநிடதத்திற்கு இப்பெயர் வந்தது) பற்றி வினவுகிறார். அதற்கு இராமன், கைவல்யமே ("பற்றற்ற தன்மை") வாழிவின் விடுதலை பெற ஒரே உண்மையான வகை என்று பதிலளிக்கிறார்.
பெரும்பாலான அறிஞர்கள் பத்து உபநிடதங்களை முதன்மையாக அல்லது முக்ய உபநிடதங்களாகப் பட்டியலிடுகின்றனர். சிலர் பதினொரு, பன்னிரண்டு அல்லது பதின்மூன்றை முதன்மையானவை அல்லது மிக முக்கியமான உபநிடதங்கள் (சிறப்பம்சப்படுத்தப்பட்டவை) எனக் கருதுகின்றனர்.
108 உபநிடதங்கள்
108 பெயர்களின் பட்டியல் 30-39 வசனங்களில் கொடுக்கப்பட்டுள்ளது. அவை பின்வருமாறு:
பரவிய முறை
பண்டைய வேதங்கள் மற்றும் உபநிடதங்களின் கிட்டத்தட்ட அனைத்து அச்சிடப்பட்ட பதிப்புகளும் 500 ஆண்டுகளுக்கு மேல் பழமையான பிற்கால கையெழுத்துப் பிரதிகளைச் சார்ந்தது, இன்று இருப்பவை உயர்ந்த வாய்வழி மரபு அல்ல. அமெரிக்க மொழியலாளர் மிக்கேல் விட்செல் இந்த வாய்வழி பாரம்பரியத்தை பின்வருமாறு விளக்குகிறார்: "வேத நூல்கள் எழுத்தைப் பயன்படுத்தாமல் வாய்மொழியாக இயற்றப்பட்டு அனுப்பப்பட்டன. ஆசிரியரிடமிருந்து மாணவருக்கு இடைவிடாத பரிமாற்ற வரிசையில் ஆரம்பத்தில் முறைப்படுத்தப்பட்டது. இது மற்ற கலாச்சாரங்களின் பாரம்பரிய நூல்களை விட மேலான ஒரு குறைபாடற்ற உரை பரிமாற்றத்தை உறுதி செய்தது; உண்மையில், இது ஒரு டேப்-ரெக்கார்டிங் போன்றது.... உண்மையான வார்த்தைகள் மட்டுமல்ல, நீண்ட காலமாக இழந்த இசை (டோனல்) உச்சரிப்பும் (பழைய கிரேக்கம் அல்லது ஜப்பானிய மொழியில்) தற்போது வரை பாதுகாக்கப்படுகிறது."
வகைகள்
இந்த நியதியில்,
முதல் 13 முதன்மை, மற்றும் 21 சாமான்ய வேதாந்தம் ("பொதுவான வேதாந்தம் ") என தொகுக்கப்பட்டுள்ளன. மீதமுள்ளவை இந்து சமயத்தில் உள்ள ஐந்து வெவ்வேறு பள்ளிகள் அல்லது பிரிவுகளுடன் தொடர்புடையவை. 20 சந்நியாசத்துடன், 8 சக்தியுடன், 14 வைணவத்துடன், 12 சைவசமயம்|சைவத்துடன்]] மற்றும் 20 யோகாவுடன் தொடர்புடையவை.
வெளி இணைப்புகள்
பகுப்பு:சமசுகிருத நூல்கள் பகுப்பு:உபநிடதங்கள் பகுப்பு:வேதங்கள் பகுப்பு:பண்டைய நூல்கள் பகுப்பு:இந்து தத்துவ நூல்கள் பகுப்பு:இந்து சமய நூல்கள் பகுப்பு:வேதங்கள் பகுப்பு:இந்து சமயப் பிரிவுகள் பகுப்பு:இந்திய மெய்யியல்
நாகரசம்பேட்டை ஊராட்சி
நாகரசம்பேட்டை ஊராட்சி (Nagarasampettai Gram Panchayat), தமிழ்நாட்டின் தஞ்சாவூர் மாவட்டத்தில் உள்ள திருவிடைமருதூர் வட்டாரத்தில் அமைந்துள்ளது. இந்த ஊராட்சி, திருவிடைமருதூர் சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2200 ஆகும். இவர்களில் பெண்கள் 1065 பேரும் ஆண்கள் 1135 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பிரச் நாதாரா
மேற்கோள்கள்
பகுப்பு:பௌத்த குறுங்கட்டுரைகள்
சில்வியா பேரன்ட்
சில்வியா பேரன்ட் இவர் (மிலன், இத்தாலி, செப்டம்பர் 29, 1969) இத்தாலிய இணை ஒலிம்பிக் விளையாட்டுகளில் தங்கப் பதக்கம் வென்றவராவார். துரினில் நடைபெற்ற 2006 குளிர்கால இணை ஒலிம்பிக் விளையாட்டுப் போட்டிகளில் தங்கப் பதக்கத்தையும், இரண்டு வெண்கலத்தையும் வென்றார். 1992 ஆல்பர்ட்வில் இணை ஒலிம்பிக் விளையாட்டுப் போட்டிகளிலும், 1998 நாகானோ இணை ஒலிம்பிக் விளையாட்டுப் போட்டிகளிலும் பங்கேற்றார்.
சுயசரிதை
பின்னர் இவர் இணை ஒலிம்பிக் விளையாட்டில் பனிசறுக்குதலுக்காக தன்னை அர்ப்பணித்தார். இதில் இவர் 2011 இல் உலக வெற்றியாளராகவும், 2013 இல் ஐரோப்பா வெற்றியாளராகவும் இருந்தார். 2010 இணை ஒலிம்பிக் விளையாட்டுப் போட்டியில், பார்வையற்றோர் ஹோமரஸ் பார்முலாவி உலகப்போட்டியில், முன்னாள் இணை ஒலிம்பிக் தடகள வீரரும், பனிசறுக்கு வீரருமான லூய்கி பெர்டான்சாவுடன் இணைந்து தங்கப் பதக்கத்தைப் பெற்றார்.
வெளி இணைப்புகள்
பகுப்பு:வாழும் நபர்கள் பகுப்பு:விளையாட்டு வீரர்கள் பகுப்பு:இணை ஒலிம்பிக் விளையாட்டுக்கள்
ஒகேனக்கல் கூட்டு குடிநீர்த் திட்டம்
right|thumb|300px|[[தர்மபுரியில் ஒகேனக்கல் அருவி ]] ஒகேனக்கல் கூட்டு குடிநீர்த் திட்டம் என்பது தமிழக மக்களின் குறிப்பாக தர்மபுரி - கிருஷ்ணகிரி மாவட்ட மக்களின் குடிநீர் பிரச்சனையை தீர்க்க தமிழக அரசு முன்வைத்த ஒரு திட்டமாகும். இத்திட்டத்திற்கான மொத்தச் செலவாக நிர்ணயிக்கப்பட்டுள்ள 13.34 பில்லியன் ரூபாய்களில் 12.4 பில்லியன் ரூபாய்களை ஜப்பானின் பன்னாட்டு கூட்டுறவு வங்கி வழங்க இருக்கிறது. மீதமான செலவை தமிழ்நாடு அரசு பொறுப்பேற்கும். இத்திட்டத்திற்கான அடிக்கல்லை தர்மபுரி, ஒகேனக்கலில் பெப்ரவரி 26, 2008 இல் தமிழக முதலமைச்சர் மு. கருணாநிதி நாட்டினார். இத்திட்டத்தினால் மூன்று நகராட்சிகளில் உள்ள 6,755 குடிமனைகள், 17 ஊராட்சிகள், மற்றும் 18 பேரூராட்சிகளில் உள்ள கிட்டத்தட்ட மூன்று மில்லியன் மக்கள் பயனடைவர் என எதிர்பார்க்கப்படுகிறது. மேலும் இத் திட்டத்தின் மூலம் தர்மபுரி, கிருஷ்ணகிரி மாவட்டங்களில் நீரில் புளோரைடு அதிகமாக இருப்பதை குறைத்து நீர் தூய்மைபடுத்தப்பட்டு மக்களுக்கு வழங்கப்படும். .
இத்திட்டத்திற்கு கர்நாடக பாஜக அரசியல்வாதிகள் எதிர்ப்பு தெரிவித்துவருகிறார்கள். கர்நாடக முதல்வர் எடியூரப்பா போராட்டத்தை முன்னின்று நடத்தினார். இத்திட்டம் நடைபெறும் ஒகேனக்கல் பகுதி கர்நாடகத்திற்கு சொந்தம் என்பது அவர்கள் வாதம்.
வெளி இணைப்புகள்
பகுப்பு:தமிழ்நாடு அரசுத் திட்டங்கள் பகுப்பு:தமிழ்நாடு தொடர்புடைய திட்டங்கள் பகுப்பு:தமிழ்நாட்டில் நீர் மேலாண்மை பகுப்பு:தருமபுரி மாவட்டம்
இலங்கைத் திரைப்படத்துறை
இலங்கைத் திரைப்படத்துறை (Cinema of Sri Lanka) என்பது 1947 ஆம் ஆண்டு முதல் இலங்கை நாட்டில் தமிழ் மற்றும் சிங்கள மொழிகளில் வெளியாகும் திரைப்படங்களையும், அதைச் சார்ந்த தொழிலாளர்களையும் உள்ளடக்கிய திரைப்படத்துறை ஆகும். 1947 ஆம் ஆண்டு தயாரிப்பாளர் எஸ். எம். நாயகம் என்பவரால் கடவுனு பொறந்துவ என்ற முதலாவது சிங்கள மொழி பேசும் திரைப்படம் தயாரிக்கப்பட்டது. இலங்கைத் திரைப்படத்துறைக்கு அடித்தளம் இட்டவர் எஸ். எம். நாயகம் என்ற தமிழரே ஆவார்.
வரலாறு
இலங்கைத் திரைப்படத்துறையின் ஆரம்பகாலம் முற்று முழுதாக தென்னிந்தியத் திரைப்படத்துறையே சார்ந்திருந்தது. இலங்கையில் திரைப்படத்துறை தொடங்கிய காலத்தில் இருந்து ஏறக்குறைய பத்து ஆண்டுகள் சிங்கள மொழித் திரைப்படங்கள் தென்னிந்திய படப்பிடிப்புக் கலையகங்களிலேயே உருப்பெற்றன.